- Hindi News
- National
- ट्रैफिक दबाव कम करने दल्ली में बनेगा बायपास, दो स्थानों का किया गया सर्वे
ट्रैफिक दबाव कम करने दल्ली में बनेगा बायपास, दो स्थानों का किया गया सर्वे
बढ़ते मालवाहक ट्रकों के आवागमन एवं नगर में भारी वाहनों के दबाव को देखते हुए बायपास रोड का निर्माण आवश्यक हो गया है। क्षेत्रवासियों द्वारा लगातार इसकी मांग शासन-प्रशासन से की जा रही है। मांगों को गंभीरता से लेते हुए कलेक्टर राजेश सिंह राणा की पहल पर स्थानीय प्रशासनिक अधिकारियों द्वारा बायपास रोड का निर्माण करने रूट का सर्वे भी किया जा रहा है।
ज्ञात हो कि नगर के विकास से जुड़ी 13 सूत्रीय मांग को लेकर 12 से 27 फरवरी तक राजहरा विकास एवं संघर्ष समिति के अध्यक्ष संतोष देवांगन अपने साथियों के साथ नगर से रायपुर विधानसभा तक पदयात्रा के लिए निकले थे। 13 सूत्रीय मांगों में एक मांग नगर में बायपास बनाए जाने की भी थी। भाजपा मंडल द्वारा भी काफी समय से इस मांग को लेकर सीएम से मुलाकात कर चुके हैं। डौंडीलोहारा एसडीएम एसके गुप्ता, तहसीलदार सोनित मेरिया, मंडल अध्यक्ष महेश पांडे, रेलवे सलाहकार समिति के सदस्य शैलेष जैन, पटवारी अाशीष शर्मा सहित राजस्व विभाग के कर्मचारियों ने बायपास रोड के निर्माण को लेकर दो अलग-अलग एरिया का घूमकर अवलोकन किया। एक मार्ग डेम साइड से चिखली, साल्हे से चिखलाकसा होते हुए अटल चौक चिखलाकसा तक सड़क का निरीक्षण किया। वहीं दूसरे मार्ग मानुपर चौक से बिटाल, धोबेदंड, कोंडे पावर हाउस होते हुए पुराना बाजार चौक मार्ग का जायजा लिया गया। इन दोनों मार्गो के सर्वे करने के बाद इसका रिपोर्ट जिला प्रशासन के माध्यम से शासन को भेज दिया गया है।
दल्लीराजहरा. नगर में बढ़ रहा है यातायात दबाव। बाजार के दिन ज्यादा भीड़ हो जाती है।
बस्तर को जोड़ता है राज मार्ग, इसलिए भीड़ बढ़ी
शहर का मुख्य मार्ग नांदगांव, अंतागढ़, जगदलपुर, गढ़चिरोली, महाराष्ट्र को जोड़ने वाला व्यवस्तम राज्य मार्ग है। शहर में ट्रैफिक व्यवस्था दुरूस्त नहीं होने की वजह से पैदल चलने वाले सहित वाहन चालकों को काफी समस्याओं का सामना करना पड़ता है। मुख्य मार्ग होने के कारण इस मार्ग पर मुसाफिरों व वाहनों का आना-जाना लगा रहता है।
शहर के चौक-चौराहों व प्रमुख सड़कों पर साप्ताहिक बाजार के दिन रविवार को ज्यादा भीड़
शासन को नगर में बायपास मार्ग के रूट के सर्वे कर प्रस्ताव भेजने की तैयारी की गई है। जिसके लिए पीडब्ल्यूडी के अधिकारियों को निर्देशित किया गया है। कुछ दिनों पूर्व नगर के दो मार्गो पर बायपास रूट देखने के लिए टीम गई थी। एक मार्ग को बायपास के लिए फाइनल किया जाएगा। एसके गुप्ता, एसडीएम
एक रूट को किया जाएगा फाइनल
िवभिन्न रूटों पर रोजाना चल रही है 125 बसंे और 15 टैक्सियां
नगर की आबादी लगभग 44 हजार के आसपास है। दल्लीराजहरा से नांदगांव, दुर्ग, धमतरी, मानपुर, खड़गांव, गढ़चिरौली, चौकी, मोहला, कांकेर, अंतागढ़, जगदलपुर, दंतेवाड़ा, पखांजूर, बांदे की ओर लगभग 100 से 125 बसे प्रतिदिन चलती है। वहीं खड़गांव, भानुप्रतापपुर, गोटाटोला, मोहभठ्ठा के रूट पर लगभग 15 टैक्सियां चलती है। सब्जी मंडी में प्रतिदिन शहर में बड़े वाहन सब्जी लेकर पहुंचते हैं। रविवार के दिन सब्जी मंडी व इसके आसपास के क्षेत्रों में फुटकर व्यापारियों व ग्रामीण सब्जी दुकान लगाते हैं।
फव्वारा चौक, बस स्टैंड से गुप्ता चौक तक रहती है ज्यादा भीड़
साप्ताहिक बाजार रविवार को फव्वारा चौक, बस स्टैंड से गुप्ता चौक तक और भी अधिक ट्रैफिक बना रहता है। नगर का मुख्य बाजार व घनी बस्ती राजनांदगांव, अंतागढ़ मार्ग के दोनों ओर स्थित है। यहीं मार्ग नगर को राजधानी रायपुर व बस्तर संभाग को भी जोड़ता है। इसके कारण तेंदूपत्ता, जलाऊ लकड़ी, बांस-बल्ली व अन्य वनोपज के अलावा खनिज संपदा ले जाने वाले सभी भारी वाहन भी इस मार्ग से गुजरते हैं। भारी वाहनों के आने-जाने से कई बार जाम की स्थिति बन जाती है।
महाराष्ट्र, ओडिशा, आंध्रप्रदेश के भारी वाहन चलते शहर में
बायपास बनने से चिखली, साल्हे व चिखलाकसा मार्ग के किनारे घनी आबादी वाले बसे गांवों की संख्या अधिक होने के कारण इसमें परेशानी आएगी। मानपुर चौक से बिटाल होकर कोंडे पावर हाऊस की ओर से बायपास सड़क दूरी काफी कम होने से यह अधिक सुविधाजनक होगी। शासन की ओर से इस मार्ग को और अधिक चौड़ीकरण कर बायपास का निर्माण कर सकता है। इन सड़कों पर महाराष्ट्र ओडिशा, आंध्रप्रदेश, बस्तर इत्यादि क्षेत्रों की ओर भारी वाहनों का आना-जाना लगा रहता है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva